Prokramen Chekin Rongorong ren Upwufé

GUAM EHDI

GUAM EARLY HEARING DETECTION & INTERVENTION

Met chekin rongorong ren upwufé?

Chekin rongorong ren upwufé a esinna mwonukóón

mei seningepin. Seningepin ewe nikinik a osokkano

an mwonukóón repwe rong ngiingi. Eisini noumw

tokterin safei/tokterin chekin rongorong pworousen

chekin rongorong faniten noumw we mwonukóón.

Inet epwe fis chekin rongorong ren upwufé?

Chekin rongorong ren upwufé a fis murin chek an noumw we semirit upwutiw, me mwen an epwe no ngeni imw.

Pwata epwe wor chek?

Unusen auchea chekin rongorong ren upwufé.

Kaeon fos a chek pwopwuta seni nekukkunur. Iei ei

longolongun kaeo ren mettoch meinisin. Ika upwufé

ra seningepin nge ra muttir chek, ra tongeni pwan

angei ekkoch aninnis an epwe echchuwono kokon

fos, kapas, me fatanechun rongorong. Pekin aninnisin

ekisano mangen pwenuwetan kaeo epwe pwopwuta

me mwen an noumw we mwonukóón epwe wonuw

maraman.

• Ukukun 3 - 6 me non 1,000 upwufé mei wor ar

osukosuken rongorong.

• Nap seni 95 persenin upwufé mei seningepin semer me

iner mei ééch ar rongorong.

• Seningepin sise kuna ren mesach; ese pwá ren omw

epeinew seningen noumw we upwufé .

• Nap ngeni upwufé mei seningepin sise kuna óóch

esissin ika nikinik.

Ifa usun angangen chekin rong?

• Ew kukkurun nenien rong me nenien fos epwe

ketikinong non seningen ewe mwonukóón, sia ettiki,

iwe ina met a aiti ngeni kich.

• Chekin rongorong ra men muttir, ese efeiengaw, ese

pwan metek/cheúch.

• Ekkoch mwonukóón re kan fen annut fansoun chekin

rongorong.

• Chekin rongorong a chek wes non 10 minich.

• Fan ekkoch upwufé ra chek nap seni fan ew.

• Kopwe sinei pwungun ewe chekin rongorong me mwen omw kopwe tou seni pioing.

Epwe Ifa Ika Nei We Upwufé ese Passini Ewe Chekin Rongorong?

Ika noumw we upwufé ese passini ewe chek, mi

auchchea kopwe uwei ngeni an apointmen an epwe

chek ren ewe chon sinenapei chekin rongorong. Iei chek

met kopwe sinei ren ika noumw we mei seningepin.

Ewe chek epwe fis me mwen noumw we epwe unungát

maraman.

Ika noumw we mwonukóón ese passini ewe ewin chekin

rongorong, nge ouwa no seni ei fénu ngeni pwan ew,

fansoun chek omw tori na ew fénu, muttir churi emen

chon sinenapei usun checkin rongorong me mwen an

noumw we mwonukóón epwe unungāt maraman.

Anemwirin cheking rongorong epwe pwarata ika

noumw we mwonukóón mei seningepin.

Nge ika Neiwe Upwufe mei Passini ewe Cheking Rongorong?

Upwufé mei passini ewe chek mei ééch ar rongorong.

Nge, mei tufich pwe ekkoch upwufé mei ekis rong

ra passini chekir inamwo ika ese unus ar tufichin

rongorong. Ekkoch upwufé mei tongeni passini ewe

chekin mesemwan, nge mwurin rese chiwen rongorong

pwokiten semwmwen, safei, ika pwopwun mei newoto.

Iwe, ika mwo noumw we upwufé a passini ewe chek,

esinei ngeni noumw we tokterin rongorong ika tokterin

safei ika mei wor met ka esinna me murin pwe a

osukosuk an rongorong.

Ika noumw we mwonukóón ese feri ekkoch kewe nikinik

mei affat non ewe taropwen Tufichin Rongorong me

Kapas (a nomw won peniemwan) ren ákkáwesewesen

ewe ier I a nomw non, esinei ngeni noun noumw

we mwonukóón tokter iwe féri an apointmen ren

ewe tokterin rongorong an epwe pwan chek sefan.

Seningepin ren mwonukóón ew osupwang sise kuna

ina mine a auchchea sipwe áfánni ika mii napono iwe

repwe muttir tesinir Chekin rongorong epwe eniwin

ika noumw we semirit a paiking seningan fan ruwanu

non ew ier, ika inet chek ka mefi pwe mei osukosuk an

rongorong.

Taropwen Tufichin Rongorong me Kapas

Noumw We Menukon epwe...

Arun ruuw maraman

• Epwe nuwokus ren chopw mei nuwemwong

• Epwe fanafanano ren ngingi mei esinna

• Apasa kewe osowa usun “ohh”

Arun ruwanu maraman

• Kutta ia ewe ngiingi e etto meia

• Pwopwuta Nannan

• Akurang me nukumuwonong chek an takir

Arun wonuw maraman

• Kunnungeni eia-ia e ekurangoto meia

• Pwopwuta ne nikepuruw ngiingin fos

• Apasa ngiingi usun “ba-ba”

Arun tiuuw maraman

• Nikeppuruw ngiingiin ekkoch ne fos

• Weweiti “no-no” me “bye-bye”

• Kunnu ngeni ngiingi ese neuwemong

Arun 12 maraman

• A tongeni ura “ma-ma, ika “da-da”

• Eniwini pikesin urumwot nupwen sia ureni

• Pépénu ngeni kéén me nikátikitik

Mi auchchea sipwe áfánni kaén

fos me kapas ren mwonukóón.

Ika ke nengeni pwe e mang,

iwe kopwe waano noumw we

mwonukóón pwe epwe chekin

rongorong.

Ian sia pwan tongeni chek ia?

Ika epwe chommongono an noumw we epwe chek ika

ka fen pwan mefi pwe mei osukosuk an rongorong, a

tongeni pwan chek non ewe Guam Early Intervention

System (GEIS) 300-5776/5816.

Ekkoch Esinesin ren Seningepin

Noumw we upwufé mei tongeni feiengaw ika kese

afanni ewe senigepin ika mei fis ekkei:

• En ika ewe chon tumwun men eani osukosukan.

• Anewoon seningepin ren semirit non family.

• Nomwono non nenien tumwun murin an upwutiw

nap seni 5 raan.

• Kemoterepy.

• Ekkoch paiking e fis me mwen ika mwurin neunew

(chowan CMV, bacterial, me viral meningitis).

• Ekkoch mettoch men osukosuka an ewe semirit

wan mefi.

Ika ke mwochen fat ren an noumw semirit

pekin rong me kapas, kopwe kekkeri ewe:

Guam EHDI Project

Center for Excellence in Developmental

Disabilities Education, Research, & Service

(Guam CEDDERS)

University of Guam

Office of Academic & Student Affairs

UOG Station

Mangilao, Guam 96923

Phone: 735-2466

TDD/TTY: 734-6531

Fax: 734-5709

Email: nenehearing@guamehdi.org

Website: www.guamehdi.org

GUAM EARLY HEARING DETECTION & INTERVENTION

This brochure is supported by the Health Resources and Services

Administration (HRSA) of the U.S. Department of Health and Human

Services (HHS) under Grant No. H61MC24883 Universal Newborn

Hearing Screening and Intervention ($250,000). This information or

content and conclusions are those of the author and should not be

construed as the official position or policy of, nor should any

endorsements be inferred by HRSA, HHS or the U.S. Government.

Facilitated by the University of Guam Center for Excellence in

Developmental Disabilities Education, Research, & Service (Guam

CEDDERS).

The University of Guam is an Equal Opportunity Employer and Provider.